La història de la princesa

Hi havia una vegada una princesa guerrera que volia sortir fora del castell, però el seu pare li repetia constantment que era una princesa i que les princeses han de ser educades i han d’estar al castell, era una norma de la reialesa.

Un dia el seu poble estava molt preocupat i angoixat per l’enorme drac que despertava de la seva llarga migdiada una vegada cada 1.500 anys. Havien anunciat que es despertaria aviat per alimentar-se i tornar a dormir.

La princesa guerrera, va escapar-se a la nit sense deixar rastre, ni nosaltres sabem com ho va fer, per anar a investigar aquella bèstia de la qual tots s’amagaven. Un cop fora del castell, va utilitzar els recursos de princeses per saber on era la cova recordant els contes que li explicava el seu pare de sant Jordi. Quan va arribar a la cova, va entrar silenciosament, en veure que el drac encara estava dormint, el va acariciar suaument perquè no es despertés. Però, de sobte, la princesa va veure de lluny una armadura que brillava, era un noi i tenia una gran espasa a la mà que apuntava cap al drac. La princesa va tornar a recordar les històries dels llibres que li explicava el seu pare i va pensar que era St. Jordi. Va començar a cridar perquè Sant Jordi s’aturés i no fes cap ximpleria, però el que va aconseguir va ser que l’enorme drac es despertés. La princesa, estressada, perquè no entenia perquè havia de venir un cavaller a fer-se el “xulo” i salvar-la, va empènyer una gran roca bloquejant l’entrada de la cova perquè el tal Sant Jordi no fes mal al drac. Tot i que ell va trencar la roca que havia posat la princesa perquè no pogués entrar, va poder parlar amb ell i li va explicar que no necessitava ajuda i que havia espantat i despertat a una criatura innocent. El cavaller, avergonyit, va tirar l’espasa el més lluny que va poder i es va acostar al drac per demanar-li disculpes.

Des d’aquell dia, el drac va ser benvingut al poble, fins que va arribar un dia que li van venir unes ganes terribles de dormir una altra llarga migdiada.

Els habitants del poble i la princesa van organitzar una festa en honor al drac el dia que se’n va anar a dormir, un divendres, 23 d’abril. Des d’aquell dia que el drac no s’ha despertat i algunes persones d’aquell poblat diuen que el més probable és que ja estigui mort i esperen que mai cap cavaller torni cridant per salvar a la princesa i pugui despertar al drac.